Document ID: /roh_data/filtered/fineweb-2-filterrobots_roh.jsonl.gz/33838

- Burgais e burgaisas da la Gronda Britannia survegnan suenter radund 30 onns puspè il pass tradiziunal en colur blaua.
- Il pass cun scrit si «pass britannic» datti a partir dal mars 2020.
Il nov design remplazza ils passaports da la UE d’enfin uss. Quel è en bunamain tuts pajais stgir-cotschen ed è vegnì introducì l'onn 1988 en la Gronda Britannia. Il nov pass vegnia uss puspè collià cun l’identitad naziunala, ha ditg la ministra da l'intern Priti Patel envers BBC.
Jau na pos strusch spetgar da viagiar cun mes nov passaport.
Ils pass da la Gronda Britannia eran gia pli baud blaus, quai enfin che l'UE ha decis il 1988 d’unifitgar la colur. En il cumbat da Brexit ha la colur dal pass gì ina muntada emoziunala. La colur tradiziunala è era vegnida tschernida per «restabilir l'identificaziun naziunala». Gia dapi il 1921 era ils pass en colur blaua.
Ord l'archiv
RTR novitads 12:00